सौ साल से अधिक पुराना ये पंच मंदिर इन दिनों अपनी संपत्ति को लेकर विवादों में हैं। मंदिर की जमीन का बड़ा हिस्सा एनटीपीसी प्रोजेक्ट के अधिग्रहण में चला गया है। इससे मंदिर को 800 करोड़ की राशि एनटीपीसी से मिलनी है। पर इस राशि को लेकर पंच मंदिर के ट्रस्टी और अन्य लोगों को में कई सालों से विवाद चल रहा है। मंदिर का संस्थापक महिला की वसीयत कैथी भाषा में लिखी गई थी। कहा जाता है कि वसीयत में यह भी लिखा गया है कि मंदिर की संपत्ति बेची नहीं जाएगी। कई साल से चल रहे इन विवादों का असर मंदिर की व्यवस्था पर पड़ रहा है। जिला प्रशासन भी विवाद को सुलझाने का प्रयास कर रहा है।